ΚΑΝΟΝΙΣΜΟΣ (ΕΚ) αριθ. 1511/96 ΤΗΣ ΕΠΙΤΡΟΠΗΣ της 29ης Ιουλίου 1996 για τροποποίηση του κανονισμού (ΕΟΚ) αριθ. 1274/91 περί λεπτομερών κανόνων για την εφαρμογή του κανονισμού (ΕΟΚ) αριθ. 1907/90 του Συμβουλίου σχετικά με ορισμένες προδιαγραφές εμπορίας για τα αυγά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1907/90 του Συμβουλίου, της 26ης Ιουνίου 1990, σχετικά με ορισμένες προδιαγραφές εμπορίας για τα αυγά (1), όπως τροποποιήθηκε τελευταία από τον κανονισμό (ΕΚ) αριθ. 818/96 (2), και ιδίως το άρθρο 10 παράγραφος 3 και το άρθρο 20 παράγραφος 1,

Εκτιμώντας:

ότι ο κανονισμός (ΕΟΚ) αριθ. 1274/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2401/95 (4), καθορίζει τις αναγκαίες διατάξεις για την εφαρμογή των προδιαγραφών εμπορίας στον τομέα των αυγών 7

ότι ενδείκνυται, βάσει της κτηθείσας πείρας, να μειωθεί ο αριθμός των κατηγοριών βάρους που καθορίζονται για τα αυγά της κατηγορίας Α και να αντικατασταθούν οι αριθμοί που αντιστοιχούν στις κατηγορίες από γράμματα και αντίστοιχους σαφείς όρους 7 ότι η απλοποίηση αυτή θα έχει ως αποτέλεσμα τόσο τη μεγαλύτερη ελαστικότητα για την εμπορία των αυγών όσο και τη μεγαλύτερη ελκυστικότητα για τους καταναλωτές 7 ότι το νέο σύστημα πρέπει να θεσπιστεί για μία μεταβατική περίοδο η οποία να είναι επαρκούς διάρκειας ώστε να καταστεί δυνατή η ομαλή προσαρμογή στις νέες συνθήκες 7

ότι πρέπει να επιτρέπεται η χρησιμοποίηση πρόσθετων ενδείξεων στις συσκευασίες αυγών σχετικά με τα διάφορα είδη εκτροφής, αρκεί οι ενδείξεις αυτές να αναφέρονται στα ιδιαίτερα χαρακτηριστικά του εν λόγω είδους εκτροφής 7 ότι πρέπει να προσδιοριστούν εκ νέου οι σουηδικοί όροι που χρησιμοποιούνται για ορισμένα είδη εκτροφής 7

ότι οι παραγωγοί οι οποίοι υπάγονται σε καθεστώς καταχώρησης σε μητρώο σύμφωνα με τους όρους του κανονισμού (ΕΟΚ) αριθ. 1274/91 πρέπει να είναι βέβαιοι ότι όλα τα ειδικά στοιχεία που τους αφορούν είναι εμπιστευτικά 7

ότι η επιτροπή διαχείρισης κρέατος πουλερικών και αυγών δεν διατύπωσε γνώμη εντός της προθεσμίας που είχε ορίσει ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1274/91 τροποποιείται ως εξής:

1. Το άρθρο 8 αντικαθίσταται από το ακόλουθο κείμενο:

«Άρθρο 8

1. Τα αυγά της κατηγορίας Α ταξινομούνται στις ακόλουθες κατηγορίες βάρους:

- XL-πολύ μεγάλο: 73 g και άνω,

- L-μεγάλο: από 63 g μέχρι 73 g,

- M-μεσαίο: από 53 g μέχρι 63 g,

- S-μικρό: κάτω από 53 g.

2. Στις συσκευασίες θα αναφέρονται οι κατηγορίες βάρους με τα αντίστοιχα γράμματα, όπως ορίζονται στην παράγραφο 1 ή με συνδυασμό και των δύο, που μπορεί να συμπληρώνονται και από τις αντίστοιχες κλίμακες.»

2. Το άρθρο 9 δεύτερη περίπτωση αντικαθίσταται από το ακόλουθο κείμενο:

«- το διακριτικό σήμα της κατηγορίας βάρους είναι το(τα) γράμμα(-τα), όπως ορίζεται στο άρθρο 8 παράγραφος 1, ύψους 2 έως 3 mm, τοποθετημένο εντός του προαναφερθέντος κύκλου,».

3. Το άρθρο 18 παράγραφος 1 τροποποιείται ως εξής:

- οι σουηδικοί όροι των στοιχείων α) έως δ) αντικαθίστανται από τους ακόλουθους όρους:

>ΘΕΣΗ ΠΗΝΑΚΑ>

- μετά το στοιχείο ε) προστίθεται το ακόλουθο εδάφιο:

«Οι όροι αυτοί δύνανται να συμπληρώνονται από ενδείξεις που αναφέρονται στα ιδιαίτερα χαρακτηριστικά κάθε τύπου εκτροφής.»

4. Προστίθεται το ακόλουθο άρθρο 18α:

«Άρθρο 18α

1. Τα κράτη μέλη λαμβάνουν όλα τα απαραίτητα μέτρα για να εξασφαλίσουν τον εμπιστευτικό χαρακτήρα των στοιχείων που παρέχονται σύμφωνα με το άρθρο 17 και το άρθρο 18 παράγραφος 2 στο βαθμό που αφορούν φυσικά πρόσωπα.

2. Τα στοιχεία που καταχωρίζονται στα μητρώα μπορούν να χρησιμοποιούνται μόνο για την εφαρμογή του παρόντος κανονισμού.»

5. Το άρθρο 33 αντικαθίσταται από το ακόλουθο κείμενο:

«Άρθρο 33

Οι μεγάλες συσκευασίες αυγών της κατηγορίας Α, που κατατάσσονται σε κατηγορίες βάρους, πρέπει να έχουν το ακόλουθο ελάχιστο καθαρό βάρος:

- XL-πολύ μεγάλη: 7,3 kg/100 αυγά,

- L-μεγάλη: 6,4 kg/100 αυγά,

- M-μεσαία: 5,4 kg/100 αυγά,

- S-μικρή: 4,5 kg/100 αυγά.»

6. Στο παράρτημα ΙΙ, οι σουηδικοί όροι των στοιχείων α) έως δ) πρέπει να είναι οι αντίστοιχοι των όρων που πρέπει να χρησιμοποιούνται στις συσκευασίες όπως ορίζονται στο άρθρο 18 παράγραφος 1, όπως τροποποιήθηκε από τον παρόντα κανονισμό.

Άρθρο 2

Ο παρών κανονισμός αρχίζει να ισχύει την 1η Αυγούστου 1996. Ωστόσο, έως τις 30 Ιουνίου 1997, οι επιχειρηματίες δύνανται να συνεχίσουν να χρησιμοποιούν τις κατηγορίες βάρους για την κατηγορία αυγών Α σύμφωνα με τις διατάξεις που ίσχυαν πριν από την 1η Αυγούστου 1996. Η προθεσμία αυτή παρατείνεται έως τις 31 Δεκεμβρίου 1997 για επιχειρηματίες που δεν χρησιμοποιούν ηλεκτρονικό εξοπλισμό κατάταξης σε κατηγορίες.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 173 της 6. 7. 1990, σ. 5.

(2) ΕΕ αριθ. L 111 της 4. 5. 1996, σ. 1.

(3) ΕΕ αριθ. L 121 της 16. 5. 1991, σ. 11.

(4) ΕΕ αριθ. L 246 της 13. 10. 1995, σ. 6.